

Pārdaugavas kultūras apvienība

Anniņmuižas bulvāris 29, Rīga, LV-1067, tālrunis 67181936, e‑pasts: pardaugavaka@riga.lv

NOLIKUMS

Rīgā

|  |  |  |
| --- | --- | --- |
| 20.06.2025. |  | Nr.  |

|  |  |  |  |  |
| --- | --- | --- | --- | --- |
|  | konkursam “Ielu tirdzniecības dalībnieku atlase pasākumam “Rīgas dzimšanas dienas svinības Uzvaras parkā” |  |  |  |
|  |  |  |  |  |

**I VISPĀRĪGIE NOTEIKUMI**

1. Nolikums nosaka kārtību, kādā tiek organizēts konkurss “Ielu tirdzniecības dalībnieku atlase pasākumam “Rīgas dzimšanas dienas svinības Uzvaras parkā” (turpmāk – Konkurss) ielu tirdzniecības dalībnieku atlasei un vērtēšanai Rīgas valstspilsētas pašvaldības pasākumā “Rīgas dzimšanas dienas svinības Uzvaras parkā” 2025. gada 16. augustā no plkst. 12.00 līdz 24.00 (turpmāk - Pasākums).
2. **Pasākuma organizators** ir Rīgas valstspilsētas pašvaldības iestāde “Pārdaugavas kultūras apvienība” (turpmāk – Organizators).
3. **Tirdzniecības pretendents** ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kura ir iesniegusi pieteikumu tirdzniecībai Pasākumā, kas ir sabiedriskais ēdinātājs vai nišas produkcijas pārtikas preču tirgotājs (kafija, saldējums, konditoreja u.c. (turpmāk – Pretendents).
4. **Tirdzniecības dalībnieks** ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kuru Organizators ir apstiprinājis dalībai Pasākumā (turpmāk – Dalībnieks).
5. Piesakoties dalībai Pasākumā un iesniedzot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem, kā arī apliecina, ka piekrīt visu savu iesniegto datu apstrādei un nodošanai trešajām personām (Rīgas domes, Valsts ieņēmumu dienesta, pašvaldības policijas datu apstrādes speciālistiem), kas nepieciešams dalības nodrošināšanai un tirdzniecības norisei Pasākumā. Pretendentiem ir tiesības piekļūt saviem personas datiem, labot tos, ja tie ir neprecīzi.
6. Tirdzniecības vietas tiks izvietotas Rīgā, Uzvaras parka teritorijā, saskaņā ar tirdzniecības vietu izvietojuma plānu, ko noteikts Pasākuma organizators. Tirdzniecības vietām tiks piešķirti kārtas numuri.
7. Tirdzniecības vieta šo Noteikumu izpratnē ir:
	1. vieta ar telti;
	2. ēdināšanas treileris.
8. Pasākumā ir paredzētas ne vairāk kā 10 vietas sabiedriskās ēdināšanas pakalpojuma sniedzējiem un ne vairāk kā 15 vietas nišas produkcijas pārtikas preču tirgotājiem. Organizators patur tiesības mainīt vietu skaitu atkarībā no saņemto pieteikumu skaita un/ vai neparedzētu tehnisku apstākļu dēļ.
9. Tirdzniecības periods ir 2025. gada 16. augusts no plkst. 12.00–24.00.
10. Tirgotājs nodrošina, ka tirdzniecības vietas montāža notiek 2025. gada 16. augustā no plkst. 07.00 līdz plkst. 11.30, demontāža no plkst. 24.00 līdz 2025.gada 17. Augusta plkst. 02.00.
11. Organizators nenodrošina teltis, galdus un solus u.c. papildaprīkojumu tirdzniecības vietās, ja nav bijusi atsevišķa vienošanās.
12. Organizators patur tiesības nodrošināt galdus un krēslus atsevišķās ēdināšanās zonās iepriekš vienojoties ar Dalībniekiem.

**II PRASĪBAS PRETENDENTIEM**

1. Organizators dalībai Pasākumā aicina pieteikties šādus Pretendentus:
	1. sabiedriskos ēdinātājus (ar vai bez tiesībām tirgot vieglos alkoholiskos dzērienus – alus, sidrs, vīns);
	2. nišas produkcijas pārtikas preču (kafija, saldējums, konditoreja u.tml.) tirgotājus.
2. Pretendentam jāatbilst šādām prasībām:
	1. ir reģistrēts atbilstoši normatīvo aktu prasībām;
	2. tam nav pasludināts maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai likvidācijas process;
	3. tam nav noteikti starptautiskajās vai nacionālajās sankcijās noteiktie ierobežojumi Latvijā vai valstī, kurā tas ir reģistrēts, nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150.00 eiro.
3. Pretendents piedāvā apmeklētājiem saistošu un atbilstošu produkciju, maksimāli ātru apkalpošanu vizuāli pievilcīgā noformējumā.

**III PRETENDENTU PIETEIKŠANĀS UN VĒRTĒŠANAS KĀRTĪBA**

1. Pieteikšanās Tirdzniecības vietas nomas tiesībām, tikai iesniedzot elektroniski pilnībā aizpildītu pieteikuma anketu līdz 2025. gada 7. jūlijam plkst. 23:59.
2. Pirms vai pēc noteiktā termiņa un/vai uz e-pasta adresēm iesūtīti Pretendentu pieteikumi netiks reģistrēti un izskatīti.

**Anketa:** [**https://ej.uz/anketaedinatajiem**](https://ej.uz/anketaedinatajiem)

1. Aizpildot anketu tiešsaistes vietnē Pretendentam ir jāpievieno:
	1. Pasākuma laikā piedāvāto preču sortimenta saraksts ar cenām. Pieteiktajam sortimenta sarakstam ir jāatbilst piedāvātajam sortimentam Pasākuma laikā. Pieteikuma anketā ir jānorāda paredzētais produkcijas sortiments, uzskaitot visu sortimentā iekļauto preču grupas ar nosaukumiem un cenām;
	2. Pieteikuma veidlapai jāpievieno pašrocīgi parakstīts un ieskenēts vai ar drošu elektronisku parakstu parakstīts apliecinājums (pielikums Nr.1), par kases aparāta vai VID reģistrētu kvīšu lietošanu.
	3. Pieteikuma veidlapai jāpievieno apliecinājums par to, ka Dalībnieks apņemas pats nodrošināt glāžu depozīta sistēmu savām vajadzībām, ja piedāvātajā sortimentā ir iekļauti izlejamie bezalkoholiskie/ alkoholiskie dzērieni (izņemot karstos dzērienus t.sk. kafiju, tēju u.c.).
	4. Pieteikuma veidlapai jāpievieno apliecinājums par ugunsdrošības noteikumu ievērošanu darbā ar speciālajām iekārtām.
	5. Pieteikuma veidlapai jāpievieno Valsts ieņēmuma dienesta izdruka, kas apliecina, ka nodokļu maksātājam nav VID administrēto nodokļu (nodevu) parāda, kas pārsniegtu 150.00 EUR (Izziņu var saņemt šeit: https://www6.vid.gov.lv/NPAR). Pieteikuma veidlapai ir jāpievieno izziņa par jūnija mēnesi.
2. Pretendentam, iesniedzot aizpildītu pieteikuma veidlapu nepieciešams augšupielādēt uzskates materiālus par sortimentu – ne vairāk kā 3 fotogrāfijas (PDF, JPG formātā) vai pieteikuma veidlapas sadaļā “Papildus informācija” ierakstīt norādi uz savu interneta vietni vai sortimenta aprakstu.
3. Organizators veic pretendentu atlasi dalībai Pasākumā pēc šādiem kritērijiem:
	1. piedāvājuma vispārēja atbilstība Noteikumu prasībām;
	2. piedāvātais sortiments, priekšroku dodot pretendentiem, kuru piedāvātais sortiments ir pieejams pēc iespējas plašākai sabiedrībai;
	3. tirdzniecības vietas noformējums un vizuālā pievilcība;
	4. iepriekšējā sadarbības pieredze.
4. Organizators ir tiesīgs atteikt pretendentam, ja:
	1. tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);
	2. ir negatīva iepriekšējas sadarbības pieredze;
	3. Pretendents nenodrošina glāžu depozīta sistēmu, ja tāda ir nepieciešama;
	4. attiecībā uz Pretendentu konstatēti starptautiskajās vai nacionālajās sankcijās noteiktie ierobežojumi.
5. Dalībniekam obligāti izvirzītās prasības:
	1. piedāvātā pakalpojuma reģistrācija Latvijas Republikas normatīvajos aktos noteiktā kārtībā;
	2. Dalībniekam ar tiesībām tirgot alkoholiskos dzērienus:
		1. Piedāvājumā iekļauti bezalkoholiskie dzērieni (kafija, kvass, bezalkoholiskais alus) un vieglie alkoholiskie dzērieni, kuru spirta daudzums nepārsniedz 15 tilpuma procentus (alus, sidrs, vīns);
		2. Piedāvājumā iekļauts vismaz viens dzēriens, kas maksā līdz 3 EUR.
6. Pasākuma dalībnieku pieteikumi tiks izvērtēti līdz 2025. gada 11. jūlijam.
7. Pretendentu iesniegtās anketas tiks izvērtētas to iesniegšanas secībā (anketas iesniegšanas laika);
8. Pēc pieteikuma izvērtēšanas, Organizators sniedz rakstisku atbildi (elektroniski) Pasākuma dalībniekam par dalības apstiprināšanu Pasākumā vai noraidīšanu līdz 2025. gada 15. jūlijam.
9. Organizators nesazinās ar Pretendentu, lai norādītu nepilnības pieteikuma veidlapas aizpildījumā vai dokumentu komplektācijā, ja tādas tiek konstatētas, saņemot Pretendenta pieteikumu.
10. Rēķina apmaksa ir obligāta. Ja Dalībnieks apmaksājis savu dalību, bet Pasākumā nepiedalās, dalības maksa netiek atgriezta. Ja Dalībnieks rēķinu neapmaksā norādītajā termiņā, tā dalība Pasākumā tiek atcelta.
11. Dalībnieks tiesīgs aizņemt tikai Organizatora ierādītu tirdzniecības vietu.
12. Dalības maksa, saskaņā ar Rīgas valstspilsētas pašvaldības Izglītības, kultūras un sporta departamenta padotībā esošo kultūras centru, namu, muzeju, Rīgas Centrālās bibliotēkas un Orķestra "Rīga" sniegtajiem maksas pakalpojumiem, to izcenojumiem un aprēķināšanas kārtību (ar Rīgas domes 18.01.2023. lēmumu Nr. RD-23-2176-lē (Rīgas domes 21.05.2025.lēmuma Nr. RD*-25-4623-lē redakcijā, spēkā no 01.06.2025)*):
	1. Tirdzniecības vieta Pasākuma teritorijā pasākuma laikā līdz 3 metriem\*/ pārtikas preces un/vai bezalkoholiskie dzērieni, kā arī sabiedriskā ēdināšana bez tiesībām tirgot alkoholu, izmantojot elektrības pieslēgumu – 300 EUR dienā (bez PVN);
	2. Tirdzniecības vieta Pasākuma teritorijā pasākuma laikā līdz 6 metriem\*/ pārtikas preces un/vai bezalkoholiskie dzērieni, kā arī sabiedriskā ēdināšana bez tiesībām tirgot alkoholu, izmantojot elektrības pieslēgumu – 400 EUR dienā (bez PVN);
	3. Tirdzniecības vieta Pasākuma teritorijā pasākuma laikā līdz 3 metriem\*/ sabiedriskā ēdināšana un/ vai alkohols – 400 EUR dienā (bez PVN);
	4. Tirdzniecības vieta Pasākuma teritorijā pasākuma laikā līdz 6 metriem\*/ sabiedriskā ēdināšana un/ vai alkohols – 500 EUR dienā (bez PVN).

\*aprēķins tiek veikts pēc telts vai treilera priekšējās malas.

1. Iesniedzot aizpildītu pieteikuma anketu, ēdināšanas zonas dalībnieks apņemas:
	1. netirgot produkciju stikla tarā;
	2. nodrošināt glāžu depozīta sistēma tirdzniecības vajadzībām, ja sortimentā ir iekļauti izlejamie bezalkoholiskie un alkoholiskie dzērieni (izņemot karstos dzērienus t.sk. tēja, kafija u.c.) un videi draudzīgus vienreizlietojamos traukus un ēšanas piederumus.
2. Pēc apmaksas veikšanas maksājuma uzdevums jānosūta uz Organizatora e-pastu pardaugavaka@riga.lv

**IV NOTEIKUMI DALĪBAI**

1. Jebkādas reklāmas izvietošana bez saskaņošanas ar Organizatoru ir aizliegta.
2. Dalībnieks tirdzniecībai nodrošina:

33.1. apgaismojumu tirdzniecības vietā diennakts tumšajam laikam;

33.2. elektrības pagarinātājus (vismaz 50 m garus) ar jaudai atbilstošu vadu šķērsgriezuma laukumu;

33.3. tirdzniecības telti vai treileri (ja tirdzniecība tiek veikta no treilera).

1. Dalībniekam aizliegts atskaņot mūziku.
2. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi.
3. Pasākuma organizēšanas procesā Organizators patur tiesības mainīt pasākumu programmu, aktivitāšu izvietojumu un norišu darbības laikus.
4. Organizatoram ir tiesības izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.
5. Novietot auto transportu blakus tirdzniecības vai aktivitāšu nodrošināšanas vietai nav iespējams. Šis nosacījums neattiecas uz tirgotājiem, kuri tirdzniecību veic no treilera.
6. Dalībnieks atbild par sanitāro, higiēnas normu, ugunsdrošības un darba drošības noteikumu ievērošanu u.c. prasību, normu ievērošanu, kas saistītas ar tirdzniecību norises vietā. Par pārkāpumiem, veicot izbraukuma tirdzniecību, Organizators atbildību neuzņemas.
7. Organizators tiesīgs nekavējoties liegt dalību Pasākumā un izraidīt no Pasākuma norises vietas:
	1. trešās personas, kuras nav reģistrētas kā Pasākuma Dalībnieki;
	2. Dalībniekus, kas nav apmaksājuši rēķinu par dalību;
	3. Dalībniekus, kas nav ieņēmuši pareizo vietu, saskaņā ar tirdzniecības vietu izvietojuma plānu.
	4. Dalībniekus, kas nav spējīgi nodrošināt glāžu depozīta sistēmu, ja tāda ir nepieciešama;
	5. Dalībniekus, kuru piedāvājums neatbilst pieteikumā norādītajam.
8. Pasākuma Dalībnieki ir atbildīgi par šo Noteikumu ievērošanu un Organizatora prasību ievērošanu.
9. Tirdzniecību beidzot, Dalībnieks tirdzniecības vietu atstāj tīru, atkritumus ņemot līdzi.
10. Dalībnieks atlīdzina Organizatoram visus nodarītos zaudējumus, kas radušies viņa darbības vai bezdarbības rezultātā.

**V TIRDZNIECĪBAS LAIKA PLĀNS**

|  |  |  |
| --- | --- | --- |
|  | Datums | No/ Līdz |
| Tirdzn. vietas iekārtošana | 16.08.2025 | 07.00 -11.30 |
| Tirdzn. vietas demontāža | 16.08.2025 | 24.00 - 02.00 |
| Tirdzniecība | 16.08.2025 | 12.00 – 24.00 |

1. Pēc tirdzniecības vietas iekārtošanas, bet ne vēlāk kā līdz plkst. 11.30, transporta līdzeklis jānovieto ārpus Pasākuma norises teritorijas, izņemot gadījumus, kad ēdināšanas pakalpojums tiek nodrošināts no tirdzniecībai speciāli aprīkoto transportlīdzekļa.
2. Tirdzniecības laikā aizliegta papildu produkcijas piegāde izmantojot autotransportu.
3. Pasākuma Dalībnieks nav tiesīgs demontēt tirdzniecības vietu un izbraukt no Pasākuma zonām pirms Pasākuma norises beigām.
4. Automašīnas caurlaides iebraukšanai un preču izkraušanai/iekraušanai Uzvaras parkā 16.08.2025, Dalībnieks varēs saņemt 14.08.2025 un 15.08.2025 Anniņmuižas bulv. 29, iepriekš par to vienojoties vai Pasākuma dienā Informācijas teltī, kas atradīsies Uzvaras parka teritorijā no plkst. 07.00.

**VI PASĀKUMA DALĪBNIEKA PIENĀKUMI UN TIESĪBAS**

1. Pretendentam ir pienākums veikt dalības maksas apmaksu rēķinā norādītajā termiņā, pretējā gadījumā pretendenta dalība pasākumā tiek automātiski anulēta.
2. Nodrošināt tirdzniecības vietas noformēšanai nepieciešamo aprīkojumu (telts/nojume, galds, pagarinātāji u.c.) un ir atbildīgs par tirdzniecības vietas vizuāli pievilcīgu noformējumu;
3. Dalībnieks ir tiesīgs atsaukt savu pieteikumu dalībai Pasākumā pēc apstiprinājuma saņemšanas par dalību, par to rakstiski informējot Organizatoru, nosūtot elektroniski ziņu uz e- pastu pardaugavaka@riga.lv vai zvanot pa tālruni +371 67195514.

**VII DATU APSTRĀDE**

1. Dati tiks apstrādāti un glabāti līdz Organizatora noteiktā datu apstrādes mērķa sasniegšanai, saskaņā ar Organizatora noteikto lietu nomenklatūru, dokumentu un arhīvu pārvaldības un citu normatīvo aktu prasībām.
2. Datu apstrādes mērķis: tirgotāju dalības nodrošināšanai, tirdzniecības atļauju saņemšanai, rēķinu par dalību Pasākumā apstrādei, sabiedrības informēšanai par Pasākuma norisi (dalībnieku fotoattēlu, videomateriālu uzņemšanai Pasākuma laikā), publicitātes materiālu veidošanai, kā arī arhīva dokumentēšanas un saglabāšanas vajadzībām.
3. Dalībnieks, iesniedzot pieteikumu dalībai, apliecina, ka ir iepazinies ar Nolikumu un ir informēts par datu apstrādi Nolikumā noteikto mērķu izpildei.

**IX KONTAKTINFORMĀCIJA**

1. Organizatora kontaktpersona darba dienās no plkst. 10.00 līdz 17.00 – Evita Kudule, e-pasts evita.kudule@riga.lv, tel.nr. +371 67848615

**Pieteikuma anketa dalībai ielu tirdzniecībā 2025. gada 16. augustā līdz 7. jūlijam būs pieejama elektroniskā veidā** https://ej.uz/anketaedinatajiem

|  |  |
| --- | --- |
| Rīgas valstspilsētas pašvaldības iestādes "Pārdaugavas kultūras apvienība" direktors  | S.Kalniņš |

|  |
| --- |
| Kudule 67848615   |

 *Pielikums Nr. 1*

Rīgas valstspilsētas pašvaldības iestādei

“Pārdaugavas kultūras apvienība”

**APLIECINĀJUMS**

Tirdzniecības dalībnieks, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, apliecina, ka savā darbībā ievēro normatīvajos aktos noteiktās prasības finanšu plūsmas uzskaitei un nodokļu administrēšanai, un Valsts ieņēmumu dienestā ir reģistrēta (lūdzu atzīmēt atbilstošo):

nodokļu un citu maksājumu reģistrēšanas elektroniskā ierīce vai iekārtas tehniskā pase Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

                           Valsts ieņēmumu dienestā reģistrētas kvītis (obligāti norādīt sēriju un Nr.):

                         Sērija \_\_\_\_\_  Nr. no \_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_;

                         Sērija \_\_\_\_\_  Nr. no \_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_;

\_\_\_. 07.2025. (paraksts un atšifrējums)

*Pielikums Nr. 2*

Rīgas valstspilsētas pašvaldības iestādei

“Pārdaugavas kultūras apvienība”

**APLIECINĀJUMS**

Tirdzniecības dalībnieks, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, apliecina, ka pasākuma laikā tiks nodrošināts glāžu depozīta sistēma (attiecināms, ja piedāvātajā sortimentā ir iekļauti izlejamie bezalkoholiskie/ alkoholiskie. dzērieni).

\_\_\_. 07.2025. (paraksts un atšifrējums)

*Pielikums Nr. 3*

Rīgas valstspilsētas pašvaldības iestādei

“Pārdaugavas kultūras apvienība”

**APLIECINĀJUMS**

Tirdzniecības dalībnieks, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, apliecina, ka savā darbībā, lietojot speciālās iekārtas ar karstajām uzkodām vai bezalkoholiskajiem dzērieniem izlejamā veidā, ievēros normatīvajos aktos noteiktās prasības par speciālajām iekārtām, to ekspluatēšanu veiks atbilstoši ražotāja prasībām un nodrošinās ugunsdrošības noteikumu ievērošanu.

Tirdzniecībā tiks izmantotas šādas iekārtas:

\_\_. 07.2025 (paraksts un atšifrējums)